als_Latn dik_Latn sag_Latn
16 Mars 2015 - 14:21
Në ketë manifestim kryetarja e Komunës Mimoza Kusari Lila, ka uruar ditën e shkollës, ditën që shënon hapjen e një dritare të re të kulturës dhe arsimit në Gjakovë, njofton kumtesa komunale.
“ Shkolla fillore “ Kelmend Rizvanolli po dëshmon edhe kësaj radhe se për komunën e Gjakovës, mbetet edhe një dritare e re drejt rrugës së ndritur të gjeneratave dhe nxënësve të cilët duan që në të ardhmen të jenë frytet e reja për avancimin e shtetësisë së Kosovës”, ka thënë e para e Gjakovës Kusari-Lila. Sipas saj, kjo shkollë është dëshmi shumë e mirë dhe model në vete se si familjet Gjakovare, kursimet e tyre të fituara nga puna , me djersë dhe mund, i investojnë në projekte madhore kapitale në vatrat e dijës dhe shkencës.
Kryetarja ka ngritur lart respektin dhe vlerën humane të dy familjeve Rizvanolli dhe Kusari, duke saktësuar se këto dy familje, janë treguesi më i mirë se çfarë duan gjakovarët dhe cila është aspirata e tyre. Viti shkollor 2013/2014 për Komunën e Gjakovës ishte edhe një fat I mirë me inaugurimin e kësaj shkolle. Po e citoj një thënie të të madhit Viktor Hygo, i cili ndër të tjera thotë “ Hapja e një shkolle mbyll derën e një burgu, dhe duke u nisur nga ky parim, Komuna e Gjakovës në vazhdimësi po angazhohet që të përmirësoi infrastrukturën shkollore, në mënyrë që të rikthejë vlerat, cilësinë dhe rezultatet në arsim të ngjasojnë në kohën kur Gjakova me sukses printe në fushën e arsimit, jo vetëm në Kosovë por në mbarë trevat shqiptare’, ka thënë kryetarja Mimoza Kusari-Lila.
Ashtu si vizioni i Kelmendit, uroj që të jetë edhe vizioni i këtyre vogëlusheve të cilët padyshim se tashmë vetëm e kanë përmbushur dëshirën e tij, që emri Kelmend sot në Gjakovën tonë simbolizon vendin e ndritur ku ushqehet me dituri e ardhmja jonë, ka përgëzuar këtë kolektiv Mimoza Kusari-Lila!
Familja Rizvanolli dhe Kusari duke lënë trashëgim pasurinë familjare kishin vendosur që vlera prej 500 mijë euro të investohet në këtë shkollë që mban emrin “ Kelmend Rizvanolli”.
© KOHA.net
5 Prill 2015 - 19:53
5 Prill 2015 - 19:50
5 Prill 2015 - 19:38
5 Prill 2015 - 19:36
5 Prill 2015 - 19:25
Ec me kohën...
fao_Latn als_Latn als_Latn als_Latn als_Latn als_Latn tur_Latn als_Latn als_Latn als_Latn als_Latn als_Latn als_Latn